சதீந்தர் பால் சிங்

சதீந்தர் சர்தாஜ் என்று பிரபலமாக அறியப்படும் சதீந்தர் பால் சிங், ஒரு இந்திய பாடகர், பாடலாசிரியர், நடிகர் மற்றும் பஞ்சாபி மொழியின் கவிஞர் ஆவார்.   "சாய்" என்ற பாடலின் மூலம் இசையுலகில் புகழ் பெற்றார். அதிலிருந்து, அவர் உலகம் முழுவதும் பல்வேறு இசை நிகழ்ச்சிகளை நடத்தினார்.  அவர் 2017 ஆம் ஆண்டு தி பிளாக் பிரின்ஸ் என்ற திரைப்படத்தில் மகாராஜா துலீப் சிங்காக திரையுலகிலும் அறிமுகமானார்.

ஆரம்ப கால வாழ்க்கை 
சதீந்தர் பால் சிங் பஞ்சாபின் ஹோஷியார்பூரில் உள்ள பஜ்ரவார் கிராமத்தில் பிறந்தார். அவரது கிராமத்தில் உள்ள அரசு தொடக்கப்பள்ளியில் படித்தார். மூன்றாம் வகுப்பு படிக்கும் போது, உள்ளூர் பால சபைகளில் இசை நிகழ்ச்சிகளை நடத்தத் தொடங்கினார்.

கல்வி 
சர்தாஜ் ஹோஷியார்பூரில் உள்ள அரசு கல்லூரியில் இசையில் முதுகலை பட்டம் பெற்றார். சண்டிகரில் உள்ள பஞ்சாப் பல்கலைக்கழகத்தில் சூஃபி இசைப் பாடலில் எம்ஃபில் படிப்பையும், பின்னர் சூஃபி பாடலில் முனைவர் பட்டத்தையும் (கயான்) முடித்த  பின்பு அவர் தனது இசை வாழ்க்கையில் கவனம் செலுத்தினார். பஞ்சாப் பல்கலைக்கழகத்தில் ஆறு வருடங்கள் இசை கற்பித்தார். சர்தாஜ் பாரசீக மொழியில் சான்றிதழ் படிப்பையும் டிப்ளமோவையும் முடித்தார்.  மற்றும் கல்லூரியில் படிக்கும் போது தனது தக்கல்லஸை (புனைப்பெயர்)என்ற பெயரை ஏற்றுக்கொண்டு அவர் கவிதை எழுதத் தொடங்கினார்.

தொழில் 
சர்தாஜ் தனது இருபதுகளில் ஒரு தொழில்முறை இசை வாழ்க்கையைத் தொடர்ந்தார். இதற்கு முன், அவர் ஒரு விவசாயி என்றும், ஒரு நடிகராக தொழிலைத் தொடர விருப்பம் இல்லை என்றும் கூறினார்.

2008 ஆம் ஆண்டில் ஒன்ராறியோவின் டொராண்டோவில் நடைபெற்ற இசை நிகழ்ச்சியில் தான் அவரது முழுத்திறமையும் வெளிப்பட்டது. நிகழ்ச்சியின் ஏற்பாட்டாளர்கள் யூடியூப்பில் அவர் பாடுவதைக் கேட்டு, அவர் பஞ்சாபி-கனடிய பார்வையாளர்களுக்காக பாட வேண்டும் என்று விரும்பி அவரை பாடல்களை பாட பதிவு செய்தனர்.  

2011 இல், பிரிட் ஆசியா டிவி இசை விருதுகளில் (BAMA) சர்தாஜ் "சிறந்த சர்வதேசச் செயல்" விருதை வென்றார். 

2 மே 2014 அன்று, ராயல் ஆல்பர்ட் ஹாலில் சர்தாஜ் இசை நிகழ்ச்சி நடத்தினார்.  அவர் BAMA 2017 இல் மீண்டும் "சிறந்த பாடலாசிரியர்" மற்றும் "உதாரியன்" க்காக BAMA 2018 இல் "இந்த ஆண்டின் இசை வீடியோ" ஆகியவற்றை வென்றார்.  

21 ஜூலை 2017 அன்று வெளியான மகாராஜா துலீப் சிங்கின் சரித்திர வாழ்க்கை வரலாற்றுப் படமான தி பிளாக் பிரின்ஸ் திரைப்படத்தில் முக்கிய பாத்திரத்துடன் அவர் அமெரிக்கத் திரைப்படத் துறையில் அறிமுகமானார்

தத்துவம் 
அவர் பல்கலைக்கழகத்தில் கற்பித்துள்ளார் மற்றும் ஒரு சிறந்த பாங்க்ரா கலைஞர், இசையமைப்பாளர் மற்றும் பாடகர் என்றாலும், ஷயாரியை (கவிதை) தனது முதல் காதலாக கருதுவதாக சர்தாஜ் கூறியுள்ளார்.

இசைத்தொகுப்புகளின் பட்டியல்

திரைப்படவியல்

மேற்கோள்கள் 

பஞ்சாப் நபர்கள்
வாழும் நபர்கள்